སྐད་གྲགས་ཡོད་པའི་མི་ལ་ཁ་རྡུང་མ་བཏང་ཟེར་བ་ནི་མཐོང་རྒྱ་དོག་པའི་སྐྱོན་རེད།སྐད་གྲགས་ཅན་གྱི་མི་ལ་བཟང་ངན་གཉིས་ཡོད་ལ།ནུབ་ཕྱོགས་སྤྱི་ཚོགས་སུ་སྐད་གྲགས་ཅན་ཟེར་ན་སྤྱིའི་མཐོང་སྣང་དུ་མི་དེ་མགོ་བདེ་དྲན་འཕྲུལ་ཅན་ཞིག་ཏུ་་བརྩི།མི་བདེན་ན་ནུབ་ཕྱོགས་པའི་གྲོགས་པོ་ཚོ་སྐད་ཆ་དྲིས་དང་།ཤེས་ཡོན་ཡོད་མཁན་གྱི་ནུབ་མི་ཚོ་དང་སྤྱི་ཚོགས་ཀྱི་ཤེས་རྟོགས་ལྡན་ཚོ་སྐད་ཆ་དྲིས་དང་།ཤེས་ངེས་རེད།སྐད་གྲགས་ཡོད་པས་སྐྱོནོ་བརྗོད་མ་བྱེད་ཟེར་བ་ནི་རང་གི་དེ་ཉིད་བསྟན་བྱེད་ཅི་ཡང་མེད།ཝང་ཞང་ལ་དགག་པ་རྒྱབ་ན་ཅིའི་ཕྱིར་བོད་དང་སྐུ་མདུན་ལ་གནོད་དམ།དེ་ན་རྒྱ་ལ་དགག་པ་རྒྱབ་པའང་སྐུ་མདུན་གྱི་དགོངས་པ་དང་འགལ་བ་རེད་དམ།རྒྱ་ཡིས་བོད་མི་གསོད་པ་བོད་མིས་དགག་པ་རྒྱབ་ན་སྐུ་མདུན་དང་འགལ་བ་རེད་དམ།དེ་འཇིག་རྟེན་ན་གནས་ལུགས་དང་དྲང་བདེན་ཟེར་གང་དུ་ཡོད།མདོར་ན་རང་ཉིད་ལྟ་ཚུལ་གྱི་རྒྱབ་ན་སྐུ་མདུན་འཁུར་བ་ནི་དོན་གྱི་ངན་ཁག་དཀྲི་ས་ལས་མ་འདས།ཡང་གཅིག་བྱེད་ན།ཁོང་གཉིས་ལ་བདེན་པ་ཡོད་ཅིང་དགག་པ་རྒྱག་མཁན་ལ་མདེན་པ་མེད་པའི་དེ་ཉིད་ཅི་ལྟར་རྟོགས།ཁོང་གཉིས་སྐད་གྲགས་ཡོད་པའི་རྐྱེན་དང་དགག་པ་རྒྱག་མཁན་རྣམས་སྐད་གྲགས་མེད་པའི་རྐྱེན་རེད་དམ།དེ་ལྟར་ཡིན་ན་གང་ན་སྐད་གྲགས་ཡོད་ན་དེ་རུ་བདེན་པ་ཡོད་པས་བོད་ལས་རྒྱ་སྐད་གྲགས་ཆེ་བས་རྒྱ་ལ་བདེན་པ་ཡོད་པ་ཁས་ལེན་དགོས་ལ།རྒྱ་ལས་ཨ་རི་སྐད་གྲགས་ཆེ་བས་ཨ་རིས་གང་བྱེད་པ་དེ་བདེན་པ་ཡོད་དགོས།དེ་ལྟར་ཡིན་ན།འཇིག་རྟེན་ན་རྒྱ་འབྲས་དང་དྲང་བདེན་པ་ཟེར་བའང་སྐྱག་རྫུན་ལས་ཅི་ཡང་མེད་ལ།དུས་དེ་ནས་གཞུང་ལུགས་ཁྲི་ཕྲག་མང་པོའང་གད་སྙིགས་སུ་འགྲོ།